kardosdrur/scandi-wiki huggingface dataset:
Mare Vint

Mare Vint (født Mänd, 15. september 1942 i Tallinn, død 10. maj 2020) var en estisk grafiker. 

Vint dimitterede fra Tallinns 9. gymnasium (9. Keskkool) i 1961. I årene 1962-1967 studerede hun på Kunstakademiet (Eesti Kunstiakadeemia, ERKI), hvorfra hun dimitterede som glaskunstner. Hun arbejdede i årene 1967-1969 på Tallinns 46. gymnasium (46. Keskkool) som kunstlærer og derefter som en freelance kunstner.

Siden 1973 har hun været medlem af de Estiske Kunstneres Forbund (Eesti Kunstnike Liit). Hun har praktiseret tusch- og blyantstegninger og siden 1972 overvejende litografi.

Vints kunst kom stærkt i forgrunden i anden halvdel af 1960'erne og begyndelsen af 1970'erne. Vints kunst er karakteriseret ved kontrasten mellem sort og hvid i tegninger, hvor farve er essensen. 

Årene 1980-1990 udgjordes billedemotiverne af haver, parker og fugle. Motiverne er undertiden udformet med fine linjer, prikker og rytmer i samspillet med den ledige plads. 

I 2015 blev hun tildelt Den Hvide Stjernes Orden IV. klasse fortjenstmedalje (Valgetähe IV klassi teenetemärk).

 
Kunstnere fra Estland
Personer fra Tallinn
Philipp Rösler

Philipp Rösler (født 24. februar 1973 i Khánh Hưng, Sydvietnam) er en tysk politiker fra FDP.

Forbundsminister 
Mellem 12. maj 2011 og 17. december 2013 var han minister for økonomi og teknologi samt vicekansler i Regeringen Angela Merkel II. 

I 2009–2011 var han sundhedsminister i samme regering. Den 13. maj 2011 valgte partikongressen ham til leder af FDP. Han blev valgt med 95 % af stemmerne.

Ved Forbundsdagsvalget den 22. september 2013 mistede FDP sine pladser i Forbundsdagen. Efter valgnederlaget varslede Philipp Rösler sin afgang som partileder. 

På partiets kongres den 7. december 2013 blev han efterfulgt af Christian Lindner.

Politiker i Niedersachsen 
Rösler har været politisk aktiv i FDP siden 1992. Han har haft centrale hverv i partiet, og han har været indvalgt i regionforsamlingen for Region Hannover. I 2003 blev han valgt til landdagen i Niedersachsen. I februar 2009 blev Rösler minister for økonomi, arbejde og samfærdsel i Niedersachsen, og han blev samtidigt viceministerpræsident i delstaten.

Personlige forhold 
Rösler er født i en by i Mekong-deltaet i Sydvietnam. Ni måneder gammel blev han adopteret af tyske forældre. Han er uddannet som læge, og han har arbejdet som sanitetsofficer i Bundeswehr.

Noter

Eksterne henvisninger 

 Philipp Röslers hjemmeside 

Politikere fra FDP
Medlemmer af Forbundsdagen
Vicekanslere fra Tyskland
Jerusalem Light Rail

Jerusalem Light Rail (הרכבת הקלה בירושלים - HaRakevet HaKala Birushalayim) er en letbane-linje i Jerusalem, der åbnede i 2011. Den begyndte at blive bygget i 2002 og stod færdig i 2010 efter mange meget store problemer, og det oprindelige byggefirmas konkurs.

Den letbane er berømt for Strengebroen ved den vestlige indgang til Jerusalem fra Road 1.

Billedegalleri

Eksterne henvisninger 

 Stránky dopravce CityPass 

Light Rail
Letbaner
Bygninger, konstruktioner og anlæg i Israel
Sacco og Vanzetti

Sacco og Vanzetti var to italienske anarkister, der var udvandret til USA, og som i 1927 blev henrettet efter at være blevet dømt for mord og røveri. Sagen blev af mange set som en politisk proces og et justitsmord. Dommen førte til omfattende protester over store dele af verden.

Ferdinando Nicola Sacco var født 22. april 1891 i Torremaggiore, Foggia, Puglia i Italien og arbejdede som skomager. Bartolomeo Vanzetti var født 11. juni 1888 i Villafalletto, Cuneo, Piemonte i Italien og arbejdede som fiskehandler. Under retsagen i 1921 nægtede de sig begge skyldige, men blev alligevel dømt for to mord og røveri mod en lønningstransport i delstaten Massachusetts i april 1920. Under røveriet blev fabrikkens kasserer og en sikkerhedsvagt dræbt. Udbyttet var 15.766 dollar.

Mange både i USA og andre lande mente, at de to arbejdere var uskydige og offer for politisk forfølgelse. På den tid, da de blev arresteret, var der efter den russiske revolution stærk frygt for revolutionære bevægelser og personer i USA ("the Red Scare"). Sacco og Vanzetti var kendt som anarkister, fagforeningsforkæmpere og krigsmodstandere. I tillæg var de altså sydeuropæiske indvandrere.

Vanzetti sagde det således i sin sidste tale under retsagen:
«I would not wish to a dog or a snake, to the most low and misfortunate creature of the earth — I would not wish to any of them what I have had to suffer for things that I am not guilty of. But my conviction is that I have suffered for things that I am guilty of. I am suffering because I am a radical, and indeed I am a radical; I have suffered because I was an Italian, and indeed I am an Italian...»

Dommen førte til stærke reaktioner. Blandt de, som protesterede, var May Picqueray, Albert Einstein, H.G. Wells, Woody Guthrie og George Bernard Shaw. I Boston gik 250.000 i et stille protesttog. I Stockholm demonstrerede over 50.000.

Fuldbyrdelsen af dommen blev udsat flere gange. Undervejs fremkom der også oplysninger, som tydede på, at den såkaldte Morelli-bande stod bag overfaldet, men dommeren nægtede at tage sagen op på ny. Sacco og Vanzetti blev henrettet i den elektriske stol natten mellem 22. og 23. august 1927.

De to fik posthum oprejsning i 1977, da guvernøren i Massachusetts 50 år efter henrettelserne officielt underkendte dommen.

Litteratur 
 Bill Bryson: En sommer: Amerika 1927

Referencer 

Anarkister
Personer henrettet i elektrisk stol
USA's historie
Par
U/19 Europamesterskabet i fodbold 2015

U/19 Europamesterskabet i fodbold 2015 var den 14. udgave af U/19 Europamesterskabet i fodbold (64. udgave hvis æraeren med U-18 og Junior medtages), ungdomsturneringen for mænd i U/19 for medlemmer af UEFA. Grækenland afholdte turneringen. Spillere født den eller efter 1. januar 1996 havde mulighed for at deltage i turneringen.

Stadioner 
Turneringen blev spillet på tre stadioner i tre byer, Katerini og Veria i Centralmakdonien og Larissa i Thessaly.

Dommere 
I alt seks dommere, otte linjedommere og to fjerdedommere blev udtaget til turneringen.

Dommere
 Tamás Bognar (Ungarn)
 Andreas Ekberg (Sverige)
 Marco Guida (Italien)
 Georgi Kabakov (Bulgarien)
 Anthony Taylor (England)
 Andris Treimanis (Letland)

Linjedommere
 Petr Blazej (Tjekkiet)
 Ricardo Fernandes Morais (Luxembourg)
 Vital Jobin (Schweiz)
 Tomaz Klančnik (Slovenien)
 Dejan Nedelkoski (Makedonien)
 Neeme  Neemlaid (Estland)
 Nemanja Petrović (Serbien)
 Dennis Rasmussen (Danmark)

Fjerdedommere
 Athanasios Giahos (Grækenland)
 Andreas Pappas (Grækenland)

Gruppespil 
Gruppevinderen og toeren kvalificerede sig til semifinalerne.

Gruppe A

Gruppe B

Slutspil 
Hvis det er nødvendigt, bruges forlænget spilletid og straffesparkskonkurrence i slutspillet.

Overblik

Semifinaler

Finale

Målscorere 
3 mål
 Borja Mayoral

2 mål

 Marko Kvasina
 Moussa Dembélé
 Pelle van Amersfoort
 Nikita Chernov
 Aleksei Gasilin
 Ramil Sheydayev
 Marco Asensio
 Matías Nahuel
 Oleksandr Zubkov

1 mål

 Alexis Blin
 Mouctar Diakhaby
 Serhou Guirassy
 Thilo Kehrer
 Gianluca Rizzo
 Timo Werner
 Zisis Karahalios
 Petros Orphanides
 Dmitri Barinov
 Igor Bezdenezhnykh
 Mikel Merino
 Valeriy Luchkevych

1 selvmål

 Thilo Kehrer (imod Rusland)
 Damon Mirani (imod Spanien)
 Pavlo Lukyanchuk (imod Frankrig)

Referencer

Eksterne henvisninger 
Officiel hjemmeside 

Fodbold i 2015
Fodboldturneringer
Kommunevåbener i Danmark

Et galleri over Danmarks nuværende kommunevåbener.

Region Hovedstaden

Region Midtjylland

Region Nordjylland

Region Sjælland

Region Syddanmark

Se også 
 Amtsvåbener i Danmark
 Kommunevåben
 Heraldik

Heraldik
Kajsa Gordan

Kajsa Gordan (født 3. juli 1958) er en svensk børnebogsforfatter. Hun debuterede i 2008 med bogen Kärlek & Dynamit og har siden skrevet en række bøger, såvel billedbøger som krimier for børn. Fra 2011 til 2014 var hun medlem af det svenske forfatterforbunds sektionsstyrelse for børne- og ungdomsforfattere, de to sidste år som formand.

Kilder 
 Information om Kajsa Gordan hos Berghs förlag
 Kajsa Gordans website 

Børnebogsforfattere fra Sverige
Kongens Allé

Kongens Allé er en del af hovedvej 170 mellem Kolding og Christiansfeld; den rute Christian X red ad, da han tog imod det genforenede Sønderjylland. Vejen løber blandt andet forbi Genforenings- og Grænsemuseet og Den gamle Grænsekro.

Vejen var oprindeligt en allé, men træerne blev fældet i forbindelse med udvidelse af vejen.

Alléen består af i alt 285 lindetræer. Hvert træ repræsenterer en af de daværende kommuner eller daværende amter og er plantet i jord fra den pågældende kommune eller amt. 

Alléen var en folkegave til Kronprins Frederik og Kronprinsesse Mary i anledning af deres bryllup, og den blev indviet 4. maj 2004. Folkegaven blev til på initiativ af organisationen Plant-et-træ.

Referencer 

Veje i Danmark
Seværdigheder
Bygninger, konstruktioner og anlæg i Kolding Kommune
Forskerskatteordningen

Forskerskatteordningen er en dansk ordning, der gør at forskere og nøglemedarbejdere, som rekrutteres i udlandet, kan vælge at betale en bruttoskat på 31,92 procent (26 procent plus arbejdsmarkedsbidrag) af lønnen i op til fem år, i stedet for den almindelige indkomstskat.

"Forskere" i ordningens forstand skal have en forskningsmæssig uddannelse på mindst ph.d.-niveau, mens "nøglemedarbejdere" skal have en månedsløn på mindst 61.500 kroner.

Ordningen blev indført i 1992.
Ordningen er blevet kritiseret for primært at blive benyttet af topchefer og fodboldspillere.

Kilder 
Skatteordning for udenlandske forskere og nøglemedarbejdere , skat.dk
Forskerskat får højtlønnede udlændinge til Danmark, analyse fra tænketanken Kraka
Topchefer scorer millioner på forskerskat , Birgitte Erhardtsen og Anders Schou, business.dk, 10. oktober 2010, opdateret 1. juni 2012
Forskerskat til fodboldspillere? Hvor idiotisk er det? Ikke spor... , kommentar af Torben Mark Pedersen på 180grader.dk, 14. juli 2010

Referencer

Skat i Danmark
Traffic Message Channel

Traffic Message Channel (RDS-TMC, TMC) er en teknik til at sende tekstbaserede trafikinformation via RDS. RDS kan fx sendes via FM-radio eller DAB.

Systemet baserer sig på nummererede geografiske referencepunkter i kombination med tekst og tidsoplysninger og advarer sædvanligvis om trafikulykker, vejarbejder og vejvejr (fx underafkølede isede veje).

For at kunne modtage disse meddelelser behøves en bilradio, GPS-modtager eller en GPS-navigationsenhed, som støtter RDS-TMC. En GPS-modtager eller en GPS-navigationsenhed kan sædvanligvis anvende TMC-information i sin ruteplanlægning og foreslå andre veje end normalt hvis det er fordelagtigt.

I Danmark står Vejdirektoratet for at formidling af trafikdata via RDS-TMC via Danmarks Radio.

Der er følgende mulige afløsere eller supplører til RDS-TMC:
 Transport Protocol Experts Group (TPEG)
 Global System for Telematics (GST)

Kilder/referencer

Digital radio
Teknologiske systemer
Trafik
Geoinformatik
TMC

TMC eller tmc har flere betydninger:
 Thy Music Collective
 TMC (tv-kanal)
 Traffic Message Channel
Quarnbek

Quarnbek er en kommune og en by i det nordlige Tyskland, beliggende i Amt Achterwehr under Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
I kommunen ligger landsbyerne Dorotheenthal, Flemhude, Heitholm, Holm, Landwehr, Rajensdorf, Reimershof, Stampe, Strohbrück og Ziegelhof.

Kommunen grænser mod nord til Kielerkanalen, som i Landwehr kan krydses med en gratis færge.  der forbinder Kielerkanalen med , går gennem kommunens område. Både selve Achterwehrer Kanal og en sluse mellem den og Kielerkanalen er fredet som mindesmærker. Begge byggerier stammer fra 1913.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Det øverste militærråd (Egypten)

Det øverste militærråd (arabisk: المجلس الأعلى للقوات المسلحة; al-Maǧlis al-ʾAʿlā lil-Quwwāt al-Musallaḥah,  eller SCAF) er et egyptiske militærorganisation som består af 20-25 højtstående officerer i det egyptiske militæret. Som en konsekvens af den Egyptiske revolution i 2011 fik rådet magten til at styre Egypten af den afgående præsident Hosni Mubarak den 11. februar 2011. Rådet styrede Egypten frem til juni 2012.

Rådet ledes af Mohamed Hussein Tantawi, som var forsvarsminister under Mubarak. Andre medlemmer er Reda Mahmoud Hafez Mohamed, Sami Hafez Anan, Abd El Aziz Seif-Eldeen og Mohab Mamish.

Den 30. juni 2012 overtog rådet igen magten efter landet havde afholdt valg, ved valget blev den nyvalgte islamist Mohamed Mursi valgt som præsident.

Rådet afsatte præsident Mursi den 3. juli 2013 efter protester mod Morsis styre blev forstærket. Den 4. juli 2013 valgte rådet at indsætte Adly Mansour som midlertidig præsident, samt Mohamed ElBaradei som midlertidigt premierminister. Disse to personer skal sammen med rådet lede landet frem til nyt præsident- og parlamentsvalg i 2014 hvor Abdul Fatah al-Sisi valgt valget, han er tidligere leder for det øverste militærråd.

Referencer

Egyptens politik
Comorernes præsidenter

Comorernes præsidenter er det øverste statsoverhoved på øgruppen Comorerne, præsidentposten blev oprettet efter øgruppen opnåede uafhængighed fra Frankrig i 1975.

Liste over Comorernes præsidenter

Eksterne henvisninger 
World Statesmen - Comorerne

 
Lister over præsidenter
Ronald Pfumbidzai

Ronald Pfumbidzai (født 25. december 1994) er en fodboldspiller fra Zimbabwe, som spiller i den danske superligaklub Hobro IK. Han har spillet i Hobro siden 2015.

Eksterne henvisninger 
 

Fodboldspillere fra Zimbabwe
Fodboldspillere fra Hobro IK
Personer fra Harare
Visby-Hassing-Villerslev-Hørdum-Skyum Pastorat

Visby-Hassing-Villerslev-Hørdum-Skyum Pastorat er et pastorat i Sydthy Provsti og i Hassing Herred. Pastoratet blev oprettet den 1. maj 2015.

Reformationen 
Ved Reformationen blev der oprettet tre pastorater i den østlige del af Hassing Herred. Det var Skyum-Hørdum, Hassing-Villerslev og Visby-Heltborg, (dog ligger Heltborg Sogn i Refs Herred).

Kommuner 
Skyum-Hørdum, Hassing-Villerslev og Visby-Heltborg blev sognekommuner i 1842. I 1970 blev de tre gamle sognekommuner en del af Sydthy Kommune, der i 2007 blev en del af Thisted Kommune.

Pastorater 
I 1962 flyttede præsten i Skyum-Hørdum Pastorat fra Skyum Præstegård til den nyopførte præstebolig i Koldby i Hørdum Sogn, og pastoratet skiftede navn til Hørdum-Skyum Pastorat.

I begyndelsen af 1970'erne blev Hassing-Villerslev Pastorat delt, så det ene sogn kom til Bedsted-Grurup-Hassing Pastorat, mens det andet sogn kom til Hørdum-Skyum-Villerslev Pastorat. Få år senere blev de to sogne genforenede i et nyt 4-sognspastorat (Visby-Heltborg-Hassing-Villerslev), der eksisterede indtil 30. april 2015.

Menighedsråd 
I november 2012 blev der valgt fire menighedsråd i det nuværende pastorat. Der er Skyum Sogns Menighedsråd, Hørdum Sogns Menighedsråd, Hassing Sogns Menighedsråd og Visby-Villerslev Sognes Menighedsråd.

I november 2016 vælges der to menighedsråd i pastoratet. Der er Hørdum-Skyum Sognes Menighedsråd og Visby-Hassing-Villerslev Sognes Menighedsråd.

Nabopastorat 
Boddum-Ydby Pastorat blev oprettet ved Reformationen. Boddum-Ydby var en sognekommune i 1842-1970, derefter en del af Sydthy Kommune og nu en del af Thisted Kommune.

Den 1. maj 2015 blev de tre nordøstligste sogne i Refs Herred forenede til Boddum-Ydby-Heltborg Pastorat.

Kilder 
 Hjemmeside for Visby-Hassing-Villerslev-Hørdum-Skyum Pastorat

Pastorater i Aalborg Stift
Trold kan tæmmes

Trold kan tæmmes er en komedie af Shakespeare, hvis hovedplot er manden Petrucios frieri til den genstridige kvinde Katherina.

Skuespillet er blandt andet filmatiseret af Franco Zeffirelli med Elizabeth Taylor og Richard Burton i hovedrollerne.

Eksterne henvisninger 

Skuespil af William Shakespeare
Uvs Nuur

Uvs Nuur (; , ) er den arealmæssigt største sø i Mongoliet, beliggende i landets nordvestlige del. Søen ligger 753 moh. og har en overflade på 3.350 km². Den største by ved søen er Ulaangom. Søens nordøstlige del ligger i Republikken Tyva i Rusland.

Uvs Nuur, som er lavandet og har høj saltholdighed, er den sidste rest af et hav, som for flere tusind år siden dækkede et område omkring 16.000 km². Søen er midtpunkt i Uvs Nuur-bækkenet, som med et areal på 700.000 km² udgør et af de bedst bevarede naturlige steppelandskaber i Eurasien. Ud over Uvs Nuur er der flere mindre søer i afvandingsområdet, så som Ureg Nuur der ligger i 1.450 meters højde. Da disse søer ligger nord for mange andre søer i Centralasien, har de betydning for fugletræk i området.

Bækkenet strækker sig over grænsen mellem Sibirien og Centralasien, og temperaturen varierer fra −58 °C om vinteren til 47 °C om sommeren. På trods af det strenge klima lever der 173 fuglearter og 41 pattedyrsarter, deriblandt den udrydningstruede sneleopard, argalifåret og asiatisk stenbuk.

År 2001 oplistede Unesco Uvs Nuur-bækkenet som verdensarv og biosfærereservat. Området er arealmæssigt et af verdensarvslistens største.

Noter

Eksterne henvisninger 

Verdensarvsområder i Rusland
Verdensarvsområder i Asien-Australasien
Mongoliets geografi
Søer i Rusland
Grænseoverskridende beskyttede områder
Boddum-Ydby-Heltborg Pastorat

Boddum-Ydby-Heltborg Pastorat er et pastorat i Sydthy Provsti og i Refs Herred. Pastoratet blev oprettet den 1. maj 2015.

De tidligere pastorater 
For flere hundreder år siden blev der oprettet to pastorater i den nordøstlige del af Refs Herred. Det var Boddum-Ydby og Visby-Heltborg, (dog ligger Visby Sogn i Hassing Herred).

Kommuner 
Boddum-Ydby og Visby-Heltborg blev sognekommuner i 1842. I 1970 blev de to gamle sognekommuner en del af Sydthy Kommune, der i 2007 blev en del af Thisted Kommune.

Pastorater 
I begyndelsen af 1970'erne blev Hassing-Villerslev Pastorat delt, så det ene sogn kom til Bedsted-Grurup-Hassing Pastorat, mens det andet sogn kom til Hørdum-Skyum-Villerslev Pastorat. Få år senere blev de to sogne genforenede i et nyt 4-sognspastorat (Visby-Heltborg-Hassing-Villerslev), der eksisterede indtil 30. april 2015. 

Boddum-Ydby Pastorat eksisterede også indtil 30. april 2015.

Menighedsråd 
I november 2012 blev der valgt to menighedsråd i det nuværende pastorat. Der var Heltborg Sogns Menighedsråd og Boddum-Ydby Sognes Menighedsråd.

Nabopastorat 
Ved Reformationen blev der oprettet tre pastorater i den østlige del af Hassing Herred. Det var Skyum-Hørdum, Hassing-Villerslev og Visby-Heltborg, (dog ligger Heltborg Sogn i Refs Herred).

I 1842-1970 var hvert af de tre pastorater også en sognekommune. I 1970'erne blev pastoraterne omlagte to gange.

Den 1. maj 2015 blev de fem østligste sogne i Hassing Herred forenede til Visby-Hassing-Villerslev-Hørdum-Skyum Pastorat.

Kilder 
  Hjemmeside for Boddum-Ydby-Heltborg Pastorat

Pastorater i Aalborg Stift
Medarbejdende ægtefælle

Medarbejdende ægtefælle (eller i ældre tider om kvinde: medhjælpende hustru) er en skatteteknisk betegnelse for en ægtefælle som deltager i den anden ægtefælles virksomhed.

I Danmark er der regler for hvordan erhvervsvirksomheder der drives af ægtefæller beskattes. Som udgangspunkt beskattes den ægtefælle der i overvejende grad driver virksomheden, men reglerne rummer mulighed for at fordele en del af overskuddet til den medarbejdende ægtefælle.

Henvisninger 

Skat
Samfund
Ægteskab
Ferratum

Ferratum Group ("Ferratum") er en international udbyder af mobile finansielle tjenesteydelser. Ferratum har hovedkvarter i Helsinki og blev grundlagt i maj 2005.
Ferratum tilbyder i øjeblikket syv produkter: Micro Loans, Plus Loans, Credit Limit, Ferratum Business, Ferratum P2P, Prime Loans og Mobile Banking.

Ferratum specialiserer sig inden for automatiserede bankprocesser med en centraliseret teknologi-infrastruktur. De tilbyder et scoresystem kreditgodkendelser.

Ferratum driver en mobilbank eller en 100 % onlinebank og har ingen afdelinger.

Historie og grundlægger
Ferratum blev grundlagt i 2005 af Jorma Jokela, der har læst regnskab på handelshøjskolerne i Kuopio og Helsinki. Han er grundlægger af Jokela Capital Oy i Helsinki, hvor han har stået i spidsen for virksomheden som adm. direktør fra 1998 til 2000. Efterfølgende solgte han virksomheden Jokela Capital i 2004. I 2005 grundlagde han Ferratum og har været dets adm. direktør siden.

Geografisk tilstedeværelse/drift
Ferratum udbyder mobillån til forbrugere og mindre virksomheder og er i øjeblikket repræsenteret i Europa, Nordamerika, Sydamerika og området APAC. Firmaet har en EU-banklicens.

Optagelse på børsen i Frankfurt
Ferratum blev optaget på børsen i Frankfurt den 6. februar 2015. Ferratum var den første fintech-virksomhed på børsen. I forbindelse med annonceringen solgte Ferratum sine aktier til internationale institutionelle investorer. Salgsprisen for aktiverne var € 17, mens virksomhedens markedsværdi udgjorde samlet € 370 mio. I alt blev € 48 mio. samlet af hensyn til finansiering af virksomhedens fremtidige vækst: nye produktområder og virksomhedsekspansion. Efter optagelsen er Jorma Jokela stadig den største aktionær i virksomheden.

Referencer 

Banker fra Finland
Virksomheder i Helsinki
Etableret i 2005
Moderna Museet Malmö

Moderna Museet Malmö er et museum for moderne kunst beliggende i Malmö, Sverige. Det blev indviet den 26. december 2009 og er en del af Moderna Museet, der blev grundlagt allerede i 1958, i Stockholm.

Hovedbygningen er et ombygget elektricitetsværk, der tidligere husede kunstmuseet Rooseum (1988–2006).

Referencer

Eksterne henvisninger 

 Moderna Museet Malmö - Museets hjemmeside

Museer etableret i 2009
Kunstmuseer i Sverige
Kultur i Malmø
Jeg gik mig ud en sommerdag

Jeg gik mig ud en sommerdag er en dansk folkevise, der er optaget på Kulturkanonen.

Sorten Muld har indspillet en version af visen, der forekommer på deres debutalbum fra 1996.

Kulturkanonen
Folkeviser
Biscari-massakren

Biscari-massakren er navnet på en krigsforbrydelse, begået af medlemmer af den amerikanske hær under Anden Verdenskrig.  Det refererer til to episoder, hvor amerikanske soldater var involveret i drab på 73 ubevæbnede italienske og tyske krigsfanger ved Regia Aereonautica flyveplads nr 504 i Santo Pietro, en lille landsby i nærheden af Caltagirone i det sydlige Sicilien, Italien, den 14. juli 1943. Under erobringen af Biscari-flyvepladsen dræbte tropper fra den amerikanske 45. Divisions 180. infanteriregiment italienske og tyske krigsfanger i to separate hændelser. I den første episode dræbtes 35 italienere og to tyskere. I den anden episode dræbtes 36 italienere.

Eksterne kilder/henvisninger 

2. verdenskrig
Begivenheder i 1943
Westensee (kommune)

Westensee er en kommune og en by i det nordlige Tyskland, beliggende i Amt Achterwehr under Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Kommunen Westensee liger ved søen Westensee i Naturpark Westensee. I kommunen ligger landsbyerne Brux, Deutsch-Nienhof, Josephinenhof, Westensee og Wrohe. Det højeste punkt er det 88 moh. Tüteberg, hvor der ifølge sagn har ligget et hedensk kultsted.

Nord for kommunen går Bundesautobahn 210 fra Rendsborg mod Kiel, mod sydvest går Bundesautobahn 7 fra Hamborg mod Rendsborg og mod sydøst Bundesautobahn 215 fra Neumünster mod Kiel.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Fabio Luisi

Fabio Luisi (født 17. januar 1959 i Genova) er en italiensk dirigent. 

Luisi er førstedirigent for The Metropolitan Opera i New York og chefdirigent for operaen i Zürich. Han blev i 2017 chefdirigent for DR SymfoniOrkestret. Fabio Luisi har været chefdirigent for Wiener Symphoniker og Dresdens Statskapel og har modtaget en Grammy Award for sine Wagner-opførelser på The Metropolitan Opera.

Kilder

Eksterne henvisninger 

 
 
 

Dirigenter fra Italien
Personer fra Genova
Modtagere af Grammy Award
Personer i Kraks Blå Bog